Fredrikstad bibliotek

Fredrikstad bibliotek ligger i bydelen Cicignon i Fredrikstad. Biblioteket er Østfolds største og bygget i perioden 1922-1925. I 1926 stod hele biblioteket ferdig til bruk.

I 1920-1921 ble det avholdt en arkitektkonkurranse, og vinnerutkastet het «Der Glommen gjør en sving», som arkitekt Harald Sund og reguleringssjef August Nielsen stod bak.

 Nytt bibliotek 

I 2014 gikk et flertall i formannskapet inn for å bygge nytt bibliotek. I 2017 ble det bevilget 2 millioner kroner til en studie for hvordan det nye biblioteket skulle være, og hvor det skulle plasseres. I diskusjonen om hva som bør gjøres med bibliotek i Fredrikstad trakk biblioteksjef Tora Klevås i 2020 frem det faktum at kun om lag 20 % av befolkningen i byen brukte biblioteket. I et leserinnlegg i Fredrikstad Blad gikk 52 lokale arkitekter inn for å renovere dagens bygning og fortsette å bruke den som hovedbibliotek, hvor de viste til mindre klimautslipp ved gjenbruk, og at slik gjenbruk av eksisterende bygning har vist seg vellykket ved British Museum i London.

 Referanser 

 Kilder 

 Birger Madsen, Bibliotekshistorie i Fredrikstad fram til 1926, utgitt av Fredrikstad  bibliotek, 1976 (bokhylla.no)
 Om biblioteket fra Fredrikstad kommune

 Eksterne lenker 



Kategori:Folkebiblioteker i Norge
Kategori:Kulturminner i Fredrikstad
Kategori:Byggverk tegnet av Harald Sund
Kategori:August Nielsen
Kategori:Fredete byggverk i Østfold
Kategori:Byggverk i Fredrikstad
Kategori:Byggverk fullført i 1926
Kategori:1926 i Norge